**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**AGENȚIA PENTRU PROTECȚIA MEDIULUI NEAMȚ**

**Decizia etapei de încadrare**

**Proiect**

Ca urmare a solicitării depuse de către **U.A.T. Comuna Moldoveni,** prin Primar Dl. Bîrjoveanu Marcel, tel. 0233.745752, 0733/919191, e-mail: primaria\_moldoveni@yahoo.com pentru proiectul **“Construirea unei unități de producere a energiei electrice din surse regenerabile în vederea compensării consumului propriu în comuna Moldoveni, județul Neamț"**, propus a fi amplasat în intravilanul satului Hociungi, comuna Moldoveni, județul Neamț, NC 92924, înregistrată la Agenția pentru Protecția Mediului Neamţ cu nr. 8345/12.09.2023, și a completărilor ulterioare nr.3359/10.04.2024;

În baza Legii nr. 292/2018 privind evaluarea impactului anumitor proiecte publice şi private asupra mediului şi a <LLNK 12007 57182 3?1 0 46>Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare,

**Agenția pentru Protecția Mediului Neamț decide**,

Ca urmare a consultărilor desfăşurate în cadrul şedinţei Comisiei de Analiză Tehnică din data de 30.05.2024, că proiectul **“Construirea unei unități de producere a energiei electrice din surse regenerabile în vederea compensării consumului propriu în comuna Moldoveni, județul Neamț",** propus a fi amplasat în intravilan comuna Moldoveni, satul Hociungi, NC 92924, județul Neamț,

***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Cererea de solicitare a acordului de mediu a fost făcută cunoscută publicului interesat prin publicare de catre titular în ziarul Realitatea din data de 12.04.2024, postare pe site-ul propriu al U.A.T. Comuna Moldoveni în data de 11.04.2024, postare pe website-ul A.P.M. Neamț în data de 12.04.2024, împreună cu memoriul de prezentare, precum și la sediul A.P.M. Neamț începând cu data de 10.04.2024, cu posibilitate de consultare de către publicul interesat.

Decizia luată în cadrul ședinței Comisiei de Analiză Tehnică, din data de 30.05.2024, privind etapa de încadrare, în baza punctelor de vedere exprimate de membrii participanți a fost adusă la cunoștința publicului prin publicare pe pagina de internet a A.P.M Neamț in data de ........................................şi afișare la sediul A.P.M. Neamț din Piața 22 Decembrie nr.5, începând cu data de ...................., cu posibilitate de consultare de către publicul interesat în zilele de luni-joi între orele 8.00–16.30 și vineri între orele 8.00-14.00, publicată de către titular în ziarul .......................... din data de ........................, şi la sediul U.A.T.Comuna Moldoveni, cu numărul de înregistrare ................................;

Nu s-au înregistrat cereri de studiere a documentației depuse la APM Neamț și nici nu s-au înregistrat comentarii/obiecțiuni/contestații pe parcursul derulării procedurii, legat de implementarea proiectului.

**Justificarea prezentei decizii:**

**I . Motivele pe baza cărora s-a stabilit că nu este necesară evaluarea impactului asupra mediului sunt următoarele:**

a) Proiectul se încadrează în **Legea 292/2018** privind evaluarea impactului anumitor proiecte publice şi private asupra mediului, Anexa 2, la punctul 3, lit.a) " instalații industriale pentru producerea energiei electrice...altele decât cele prevăzute în anexa nr. 1;" si la punctul 3 lit.b) "... transportul energiei electrice prin cabluri aeriene, altele decât cele prevăzute în anexa nr. 1" , deoarece surplusul de energie electrica va fi transferat in reteaua nationala de distributie a energiei electrice;

b) Proiectul propus **nu intră** sub incidenţa art. 28 din Ordonanța de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;

c) Proiectul propus **nu intră** sub incidenţa prevederilor <LLNK 11996 107 12 2F2 48 7>art. 48 și art.54 <LLNK 11996 107 12 2F2 54 32din Legea apelor nr. 107/1996, nu are legatură cu apele, nu se construiește pe ape, nu intersectează cursuri de ape, nu se construiește în albia minoră ori majoră a corpurilor de apă.

În urma parcurgerii listei de control pentru etapa de încadrare şi a analizării criteriilor de selecţie conform Anexei 3 din Legea 292/2018, pentru stabilirea necesităţii efectuării evaluării impactului asupra mediului, s-a constatat că proiectul analizat **nu este** **susceptibil de a avea un impact semnificativ asupra mediului**, din următoarele considerente:

**1.Caracteristicile proiectului:**

**a) Proiectul propune :**

înființarea unei centrale electrice fotovoltaice de tip “on-grid”, ceea ce presupune racordarea la rețeaua națională de distribuție a energiei electrice.

Prin acest scenariu se urmărește înființarea unei centrale fotovoltaice cu capacitatea de 205kW, prin instalarea unui număr de 500 de panouri fotovoltaice cu puterea instalată de 410W și a patru invertoare trifazate, determinat în urma simulărilor cu software-ul specific de dimensionare, simulări ce sunt anexate prezentului studiu. Soluția tehnică propusă, specifică majorității centralelor fotovoltaice de tip “on grid”, va asigura alimentarea cu energie electrică din sursa fotovoltaică utilizând tehnologia celulelor policristaline pentru introducerea acesteia în SEN.

Necesitatea lucrării:

- Investiția propune dezvoltarea infrastructurii producere a energiei electrice prin surse regenerabile la nivelul comunei, prin achiziționarea și montarea unui număr de 500 panouri fotovoltaice.

- Parcul fotovoltaic efectiv consta din structuri metalice incastrate in pamant prin baterea cu soneta, organizate pe randuri cu o proiectie la sol de circa 4 m si distanta dintre randuri de circa 5 m. Pe structura metalica se monteaza panouri fotovoltaice cu aria de circa 2 mp si o greutate de circa 16-23 kg, in functie de marca. Tot pe structurile metalice se monteaza si invertoarele trifazate, distribuite dupa principiul reducerii pierderilor de energie electrica produse.

**⮚ Valoarea investiției**: Valoarea aproximativă a investiției este de 1.602.199,85 lei fără TVA

**⮚ Perioada de implementare**: circa 2 ani, de la data emiterii autorizației de construire.

Principalele activități ce vor fi desfășurate vor fi:

- Panouri fotovoltaice, montate pe structura metalică încastrată în fundații izolate din beton;

- Invertoare trifazate, montate pe structura metalică a panourilor fotovoltaice, în centrele de greutate ale rețelelor;

- Rețele electrice subterane și pozate pe structură în curent continuu, de la panouri până la invertoare

- Rețele electrice subterane în curent alternativ, de la panouri până la tabloul electric general și până la postul de transformare;

- Container pentru echipamentele de monitorizare și control și tabloul electric general;

- Post de transformare în anvelopa de beton PTAB;

- Garduri de împrejmuire;

- Stâlpi de iluminat perimetral.

**Detalii tehnice:**

Un astfel de sistem este compus din:

- panouri fotovoltaice pentru conectare la rețea;

- structură metalică panouri fotovoltaice;

- invertor pentru divertare în rețea.

**Detalii panouri fotovoltaice:**

Panourile Fotovoltaice reprezintă generatorul de energie în cadrul unui sistem fotovoltaic. Panourile au rolul de conversie a energiei fotonilor în energie electrică realizată cu ajutorul a mai multor celule fotovoltaice. Un panou fotovoltaic este compus din mai multe celule fotovoltaice conectate electric şi laminate între folii de acetat de vinil cu transparență înaltă acoperite cu sticla cu conţinut redus de fier si rezistent la intemperii.

Panoul fotovoltaic mai este cunoscut şi sub denumirea de modul fotovoltaic sau panou solar fotovoltaic. Panourile fotovoltaice sunt de tip monocristalin, policristalin și amorf și se pot monta direct pe sol.

**Randamentul panourilor fotovoltaice** este de 20% **iar durata de viață** este peste 25 ani și este determinată în cea mai mare măsura de provenienta și calitatea celulelor fotovoltaice, tehnologia de lipire a acestora, transparența foliilor de acetat etilic de vinil în care sunt montate, tehnologia de vidare şi transparența sticlei. Performanțele iniţiale ale panourilor fotovoltaice se reduc în timp ca urmare a îmbătrânirii materialelor din care sunt fabricate, calitatea foliilor şi a sticlei fiind esenţiale pentru evoluţia în timp a puterii de ieşire.

**⮚Detalii structură metalică panouri fotovoltaice:**

Structura metalică va fi confecționată din oțel și va fi ancorată în blocuri de fundație izolate. Cadrele vor fi contravantuite.

În plan longitudinal, vor fi montate șine de aluminiu pe care vor fi montate panourilor fotovoltaice.

Structura de rezistență are, în plan, forma dreptughiulară, cu dimmensiunile maxime de 19.90m x 2,60m, și este formată din cadre metalice trapezoidale formate din țevi dreptunghiulare TREC 80 x 40 x 5mm și TREC 60x40x4mm.

Cadrele metalice vor fi contravântuite pe direcția longitudinală. Panele vor fi din profile metalice – țeava pătrată 40x4mm. Panourile folosite vor fi conf. fișei tehnice atasate.

Fundaţiile vor fi din beton, de tipul fundaţiilor izolate cu dimensiunea în plan – cerc cu diamentrul de 40cm sau secțiune rectangulară cu latura de 40cm. Găurile pentru fundații se vor executa cu ajutorul unui motoburghiu cu diametrul de 40cm sau manual. Săpăturile vor fi executate fără taluz.

⮚**Detalii invertor pentru divertare în rețea:**

În orice sistem solar, invertor-ul joacă un rol esențial ca un creier. Funcția principală a acestui lucru este de a modifica puterea de curent continuu la curentul alternativ care este generat de la rețeaua solară. Permite monitorizarea sistemului, astfel încât operatorii acestui sistem să poată observa cum funcționează acest sistem. Invertoarele convertesc energia utilizată în curent continuu (DC) care este generată din panourile solare energie de curent alternativ (AC) . După panourile în sine, invertoarele sunt cele mai importante echipamente din sistemul de energie solară. Invertorul oferă informații analitice pentru a vă ajuta să identificați operațiunile și întreținerea pentru a remedia problemele sistemului.

Un invertor solar poate fi definit ca un convertor electric care schimbă ieșirea neuniformă de curent continuu (curent continuu) a unui panou solar într-un curent alternativ. Într-un sistem fotovoltaic, este o componentă BOS (echilibrul sistemului) periculoasă care permite utilizarea unui aparat normal alimentat cu curent alternativ. Aceste invertoare au unele funcții cu tablouri PV, cum ar fi urmărirea maximului PowerPoint și protecția anti-insulare. Deci, un invertor este un dispozitiv esențial în sistem de energie solară .

Principiul de funcționare al invertorului este de a utiliza puterea de la o sursă de curent continuu, cum ar fi panoul solar și de a o converti în curent alternativ. Gama de putere generată va fi de la 250V la 600V. Acest proces de conversie poate fi realizat cu ajutorul unui set de IGBT (tranzistoare bipolare cu poartă izolată) . Când aceste dispozitive în stare solidă sunt conectate sub formă de Podul H , apoi oscilează de la puterea continuă la curent alternativ.

În orice sistem invertor solar, un microcontroler preprogramat este folosit pentru a executa exact diferiți algoritmi. Acest controler mărește puterea de ieșire de la panoul solar cu ajutorul sistemului MPPT (Urmărirea punctului maxim de putere) algoritm.

**⮚Principalele beneficii ale invertorului solar includ următoarele:**

- Energia solară scade efectul de seră, precum și schimbările anormale ale vremii;

- Prin utilizarea produselor solare, putem economisi bani prin reducerea facturilor la electricitate;

- Invertorul solar este utilizat pentru a schimba curentul continuu în curent alternativ și aceasta este o sursă fiabilă de energie;

- Aceste invertoare împuternicesc întreprinderile mici, reducându-și nevoile și cerințele de energie;

- Acestea sunt dispozitive multifuncționale, deoarece au fost preprogramate pentru a modifica DC în AC, care ajută consumatorii mari de energie;

- Ușor de configurat și mai rezonabil în comparație cu generatoarele;

- Întreținerea este ușoară, deoarece funcționează bine chiar și cu întreținerea obișnuită.

**⮚Dezavantaje ale invertorului solar:**

- Principalele dezavantaje ale invertorului solar includ următoarele;

- Acest tip de invertoare este costisitor;

- Lumina soarelui este necesară pentru a genera suficientă energie electrică;

- Necesită un spațiu imens pentru instalare;

- Este nevoie de o baterie pentru a funcționa noaptea pentru a furniza energie electrică adecvată casei, comerciale etc;

Proiecția la sol transversală a panourilor fotovoltaice este de: 3.50 m

Suprafața ocupată de panouri fotovoltaice: 978,00 mp

Suprafața ocupată de echipamente: 15.00 mp

Se va instala o centrala electrică fotovoltaica de 205 kW ce va producere energie eletrica livrata în Sistemul Energetic Național, spre comercializare pe piața libera.

Centrala electrica fotovoltaica va produce energie electrica prin conversia razelor solare, energie regenerabila.

**⮚Racordarea la reţelele utilitare existente în zonă:**

-Racordarea se va face direct în stația electrică, prin post de transformare în anvelopa de beton echipat cu celule de sosire, intrerupator, celula trafo, transformator.

Racordul intre posturile de transformare se va face cu cabluri de medie tensiune, dimensionate în baza unui proiect tehnic. Aceste cabluri se vor monta îngropat în sol, pe pat de nisip, iar pe sub drumurile de acces se vor proteja în tuburi de protecție.

**b)** **Cumularea cu alte proiecte** existente şi/sau aprobate: instalațiile proiectate se racordează la S.E.N. ;

**c) Utilizarea resurselor naturale**, în special a solului, a terenurilor, a apei şi a biodiversităţii: nu este cazul;

**d) Cantitatea și tipurile de deșeuri generate/gestionate:**

⮚ Cantitatea de deseuri rezultate in urma activitatii de realizare a investitiei pe parcursul executiei lucrarilor, conform Hg 856/2002:

- 17 02  - lemn, sticla si materiale plastice;

- 17 05 04 - pamant si pietre, altele decat cele specificate la 17 05 03;

- 17 04   -   metale (inclusiv aliajele lor);

**Cantitatea de deseuri estimata pentru aceasta etapa de realizare a proiectului, pentru cele trei categorii de deseuri impreuna este de aprox. 200 kg /saptamana.**

⮚ Cantitatea de deseuri rezultate in perioada de functionare a proiectului, dupa terminarea lucarilor :

- nu rezulta deseuri in urma exploatarii investitiei. Activitatea de producere a energiei electrice cu ajutorul panourilor fotovoltaice este una care nu genereaza deseuri, este nepoluanta si foloseste surse regenerabile.

**Managementul deşeurilor generate** în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:

- deşeurile generate vor fi colectate selectiv, în vederea predării către societăţi autorizate pe bază de contract;

- deşeurile municipale amestecate generate în perioada lucrărilor de construcţii vor fi stocate temporar în pubele şi apoi preluate de firme de salubritate autorizate;

- deşeurile metalice, de ambalaje şi cele de materiale de construcţie vor fi colectate selectiv, în vederea predării către societăţi autorizate pe bază de contract;

-deseurile de substante periculoase, (cutii goale de la vopsele, lacuri, grunduri), vor fi stocate temporar în pubele închise și preluate de firme autorizate pentru distrugere.

- în conformitate cu prevederile art.17 alin(1) din OUG 92/2021privind regimul deșeurilor, cu modificările și completările ulterioare: “*Titularii pe numele cărora au fost emise autorizații de construire și/sau desființare potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare, au obligația să gestioneze deșeurile din construcții și desființări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale, de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.* “

- la finalizarea lucrărilor, titularul are obligația de a înainta A.P.M Neamț situația privind gestionarea deșeurilor rezultate în timpul lucrărilor, întocmită în conformitate cu modelul prevăzut în anexa nr.1 a HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

**e) Poluarea și alte efecte negative**: local, în zona de lucru, pe perioada lucrărilor de construcţii, emisii de la mijloacele de transport/utilajele utilizate în perioada de realizare a proiectului;

**f) Riscurile de accidente majore** și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice: nu este cazul

**g) Riscurile** pentru sănătatea umană: se vor respecta distanțele de siguranță între L.E.A , transformatoarele electrice și locuintele umane prevăzute în normele A.N.R.E. DELGAZ GRID este responsabil pentru respectarea acestor distanțe de siguranță.

**2.Amplasarea proiectului**: intravilan comuna Moldoveni, sat Hociungi, judeţul Neamţ.

2.1. Bogăția, disponibilitatea, calitatea și capacitatea de regenerare relative ale resurselor naturale inclusiv solul, terenurile, apa și biodiversitatea) din zonă și din subteranul acesteia: nu este cazul;

2.2. Capacitatea de absorbţie a mediului natural, acordându-se o atenție specială următoarelor zone:

a) zonele umede, zone riverane, guri ale râurilor: nu este cazul

b) zonele costiere şi mediul marin: nu este cazul

c) zonele montane şi forestiere: nu este cazul

d) arii naturale protejate de interes național, comunitar, internațional: nu este cazul

e) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: nu este cazul;

f) zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri: nu este cazul;

g) zonele cu o densitate mare a populației: nu este cazul;

h) peisaje și situri importante din punct de vedere istoric, cultural sau arheologic: nu este cazul;

**3**.**Tipurile și caracteristicile impactului potenţial**

a) Importanţa şi extinderea spațială a impactului - zona geografică și dimensiunea populației care poate fi afectată: nesemnificativ, local, în perioada de realizare a lucrărilor;

b) Natura impactului: direct şi temporar, în perioada de realizare a lucrărilor;

c) Natura transfrontieră a impactului: nu este cazul;

d) Intensitatea şi complexitatea impactului: în perioada de execuţie a proiectului, intensitatea impactului asupra factorilor de mediu va fi redusă;

e) Probabilitatea impactului: scăzută, având în vedere argumentele menţionate la punctele 1 şi 2;

f) Debutul, durata, frecvenţa şi reversibilitatea preconizate impactului: impactul lucrărilor asupra factorilor de mediu va debuta odată cu începerea execuţiei lucrărilor; impactul va fi de scurtă durată şi reversibil;

g) Cumularea impactului cu impactul altor proiecte existente şi/sau aprobate: nu este cazul;

**h) Posibilitatea de reducere efectivă a impactului: se obține prin aplicarea următoarelor condiţii de realizare a proiectului:**

cu respectarea următoarelor prevederi:

- se vor respecta datele şi specificaţiile din documentaţia tehnică precum şi legislaţia de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu;

- lucrările se vor desfăşura cu respectarea condiţiilor tehnice şi a regimului juridic prevăzute prin actele de reglementare prealabile, emise de alte autorităţi;

- la finalizarea lucrărilor, titularul are obligația de a înainta A.P.M Neamț situația privind gestionarea deșeurilor rezultate în timpul lucrărilor, întocmită în conformitate cu modelul prevăzut în anexa nr.1 a **HG nr. 856/2002** privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase.

- **organizarea de şantier** pentru lucrările prevăzute prin proiect va **fi amplasată în incinta terenului alocat implementării proiectului** şi va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane şi asupra mediului înconjurător.

**Se vor respecta următoarele condiţii :**

- organizarea de şantier va ocupa suprafeţe cât mai reduse;

- se vor împrejmui corespunzător zonele de lucru, se vor monta avertizoare etc;

- organizarea de şantier se va realiza astfel încât impactul generat de aceasta asupra factorilor de mediu locali, pe timpul derulării lucrărilor prevăzute prin proiect, să fie cât mai redus;

- organizarea de şantier va fi amenajată astfel încât să asigure facilităţile de bază conform prevederilor **Legii nr. 50/1991** privind autorizarea executării lucrărilor de construcţii, republicată;

- se vor utiliza mijloace de transport și utilaje agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii etc.;

- se va asigura întreţinerea corespunzătoare a utilajelor/mijloacelor de transport utilizate la lucrările propuse prin proiect în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;

- lucrările de întreţinere (inclusiv schimbul de ulei) şi reparaţii la utilajele utilizate în realizarea proiectului vor fi efectuate numai în unităţi autorizate, respectându-se prevederile legislaţiei de mediu privind gestionarea deşeurilor produse şi a substanţelor şi preparatelor periculoase;

- se interzice spălarea utilajelor/vehiculelor în zona de lucru aferentă sau în zona organizării de şantier; - în perioada de execuţie a lucrărilor vor fi stabilite zone de parcare a utilajelor utilizate;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- materialele necesare executării lucrărilor propuse se vor depozita în locuri bine stabilite, amenajate corespunzător;

- se vor lua măsuri pentru minimizarea emisiilor de pulberi în suspensie şi sedimentabile rezultate din lucrările efectuate (săpare, compactare, spargerea, strângerea în grămezi, încărcarea-descărcarea) prin aplicarea de tehnologii care să conducă la repectarea prevederilor **Legii nr. 104 din 15 iunie 2011 privind calitatea aerului înconjurător**;

- în incinta organizării de şantier vor fi amenajate zone speciale pentru depozitarea temporară a deşeurilor, pe categorii. Stocarea deşeurilor se va face în recipienţi adecvaţi tipului de deşeu.

- se va realiza sistematizarea întregii suprafeţe a organizării de şantier, astfel încât toată apa pluvială să poată fi captată;

- apele uzate menajere se vor evacua în toalete ecologice, vidanjarea periodică a acestora efectuându-se în baza unui contract încheiat cu o societate specializată autorizată;

- organizarea de șantier va dispune de materiale absorbante în vederea limitării posibilelor efecte ale poluărilor accidentale;

- se va asigura umezirea periodică a suprafeţelor aferente organizării de şantier;

- se va asigura paza și securitatea utilajelor și instalațiilor din cadrul organizării de șantier;

- la ieşirea din şantier se va asigura o zonă pentru curăţarea roţilor mijloacelor de transport;

- este interzisă părăsirea şantierului de către mijloacele de transport fără curăţarea prealabilă a roţilor.

- pentru a preveni afectarea suprafeţelor de teren învecinate amplasamentului, se interzice accesul utilajelor pe alte căi de acces decât cele special stabilite de constructor conform prevederilor legale;

- pe perioada de execuţie a lucrărilor, zgomotul produs de activităţile de pe amplasament nu trebuie să depăşească nivelul maxim de presiune acustică continuu echivalent ponderat A, LAeqT de 60 dB, conform SR 10009-2017 – Acustică. Limite admisibile ale nivelului de zgomot din mediul ambiant;

- în perioada de execuţie a lucrărilor vor fi stabilite zone de parcare a autovehiculelor şi utilajelor utilizate şi se vor lua măsuri de reducere a emisiilor difuze de praf şi a zgomotului;

- transportul oricăror tipuri de materiale, inclusiv a deşeurilor generate, se va realiza cu mijloace de transport acoperite;

- se vor stabili trasee optime din punct de vedere al protecţiei mediului pentru vehiculele care transportă materiale de construcţie ce pot elibera în atmosferă particule fine;

- materialele necesare executării lucrărilor propuse se vor depozita, dacă este cazul, în locuri bine stabilite, amenajate corespunzător;

- pe timpul realizării proiectului se vor lua măsuri pentru prevenirea degajării prafului prin stropirea drumurilor de acces utilizate etc;

- se va avea în vedere restrângerea la minimum a spaţiului de stocare a deşeurilor rezultate în perioada de execuţie a proiectului prin colectarea selectivă şi valorificarea/ eliminarea prin firme autorizate;

- nu vor fi deschise drumuri noi de acces, ci vor fi utilizate drumurile deja existente;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;

- pentru autovehiculele care asigură transportul pământului sau altor materiale se vor prevedea puncte de curăţire manuală sau mecanizată a pneurilor de pământ sau de alte reziduuri din şantier;

- motoarele utilajelor/vehiculelor vor fi oprite în perioadele în care nu sunt implicate în activitate;

- nu se vor deteriora zonele învecinate perimetrului de desfăşurare a lucrărilor;

- toate terenurile afectate temporar vor fi aduse la starea iniţială;

- în cazul poluării accidentale a solului cu produse petroliere şi uleiuri minerale de la vehiculele grele şi echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/depozitarea în depozite de deşeuri autorizate;

- raportarea imediată la A.P.M Neamt şi G.N.M – C.J. NEAMT, în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală și transmiterea Raportul de informare în cazul poluărilor accidentale, conform anexei afişate pe site-ul APM Neamț - secțiunea Informații de interes public, în cel mult 2 ore de la producerea evenimentului;

- dacă terenurile cu destinaţia de spaţii verzi vor fi afectate în mod accidental în timpul realizării proiectului, ele vor fi aduse la stadiul de funcţionalitate avut anterior, cu refacerea acestora (se va realiza reabilitarea ecologică a zonelor afectate temporar şi readucerea lor la starea şi funcţionalitatea iniţială);

- materialul dendrologic ce va fi utilizat pentru refacerea spaţiului verde de pe amplasamentul proiectului, trebuie să fie adaptat climei, provenit din pepiniere şi/sau alte plantaţii care prin proprietăţile lor biologice şi morfologice, au o valoare estetică şi ecologică şi nu afectează sănătatea populaţiei şi biosistemele existente deja în zonă;

**II. Motivele pe baza cărora s-a stabilit că nu este necesară evaluarea adecvată sunt următoarele:**

• În urma interpretării coordonatelor STEREO 1970, puse la dispoziţia A.P.M Neamt de către titularul proiectului, compartimentul C.F.M. din A.P.M Neamţ a concluzionat că **proiectul propus nu traversează arii protejate**. În consecință, proiectul **nu** **intră** sub incidența O.U.G 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin <LLNK 12011 49 10 201 0 17>Legea nr. 49/2011, cu modificările şi completările ulterioare, deoarece nu este amplasat în cadrul sau în vecinătatea unei arii naturale protejate de interes comunitar.

**III: Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

**Localizarea proiectului:** intravilan comuna Moldoveni, sat Hociungi, judetul Neamț.

Proiectul propus **nu intră** sub incidenţa prevederilor <LLNK 11996 107 12 2F2 48 7>art. 48 și art.54 <LLNK 11996 107 12 2F2 54 32din Legea apelor nr. 107/1996, nu are legatură cu apele, nu se construiește pe ape, nu intersectează cursuri de ape, nu se construieste în albia minoră ori majoră a corpurilor de apă.

Pentru proiect a fost emisa adresa SGA Neamt Nr. .......................... prin care se mentioneaza ca lucrarile prevazure prin proiect nu trebuie reglementare din punct de vedere al gospodaririi apelor.

**Condiții de realizare a proiectului :**

**a)** Obţinerea de către titular a tuturor avizelor şi acordurilor înscrise în **Certificatul de Urbanism nr.20/18.08.2023**, emis de **Primăria comunei Moldoveni**, respectarea tuturor prevederilor şi cerinţelor specificate de acestea, precum și a legislației în domeniu.

**b)** Respectarea de către titular a documentaţiei tehnice depuse, a condiţiilor şi prevederilor proiectului de execuţie.

**c)** Condiţii aferente lucrărilor de construire şi specifice organizării de şantier: **Conform cap. I, pct.3 lit.h)** de mai sus.

**d)** Se va respecta atât în faza de implementare cât și după implementarea proiectului , dispozitiile OUG 92/19.08.2021, privind regimul deșeurilor, precum și **H.G. nr. 856/2002**, privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, cu modificările ulterioare; Se vor încheia contracte de servicii cu operatorii de servicii de salubritate pentru colectarea deșeurilor pe categorii.

**e)** În conformitate cu prevederile art. 33 alin. (1) și (2) din OUG nr.57/2007, *privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare:*

Art. 33 alin (1): “Pentru speciile de plante și animale sălbatice terestre, acvatice și subterane, prevăzute în anexele nr. 4A și 4B la O.U.G. nr. 57/2007, cu excepția speciilor de păsări și care trăiesc atât în ariile naturale protejate, cât și in afara lor, **sunt interzise:**

*a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

*b) perturbarea intenţionată în cursul perioadei de reproducere, de creştere, de hibernare şi de migraţie;*

*c) deteriorarea, distrugerea şi/sau culegerea intenţionată a cuiburilor şi/sau ouălor din natură;*

*d) deteriorarea şi/sau distrugerea locurilor de reproducere ori de odihnă;*

*e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;*

*f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.”*

*Alin. (2):*

*“Fără a se aduce atingere prevederilor art.33 alin.(3) și (4) și ale art.38 din prezenta ordonanță de urgență, precum și ale art.17, art.19 alin.(5), art. 20, 22, 24 și art.26 alin.(1) și (2) din Legea vânătorii și protecției fondului cinegetic nr. 407/2006, cu modificările și completările ulterioare, în vederea protejării tuturor speciilor de păsări, inclusiv a celor migratoare,* ***sunt interzise:***

*a) uciderea sau capturarea intenţionată, indiferent de metoda utilizată;*

*- deteriorarea, distrugerea şi/sau culegerea intenţionată a cuiburilor şi/sau ouălor din natură;*

*b) culegerea ouălor din natură şi păstrarea acestora, chiar dacă sunt goale;*

*c) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor de conservare;*

*d) deţinerea exemplarelor din speciile pentru care sunt interzise vânarea şi capturarea;*

*e) vânzarea, deţinerea şi/sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.”*

**Condiţii cu caracter general:**

• Titularul va notifica în scris Agenţia pentru Protecţia Mediului Neamţ cu privire la data finalizării lucrărilor de execuţie a proiectului;

• Titularul va notifica în scris Agenţia pentru Protecţia Mediului Neamţ ori de câte ori există o schimbare de fond a datelor care au stat la baza eliberării prezentului act de reglementare;

• **Prezenta decizie nu exclude obţinerea avizelor/acordurilor eliberate de instituţii specializate ale statului conform prevederilor legale;**

• Prezenta decizie nu exonerează de răspundere proiectantul şi constructorul, în cazul producerii unor accidente în timpul execuţiei lucrărilor sau exploatării acestora.

• În conformitate cu prevederile art. 21 alin. (4) din OUG nr. 195/2005 privind protecția mediului, cu completările și modificările ulterioare, **răspunderea pentru corectitudinea informațiilor** puse la dispoziția autorităților competente pentru protecția mediului și a publicului **revine titularului proiectului**.

• Prezenta decizie este valabilă cu condiția îndeplinirii obligațiilor din “Conditii de realizare a proiectului “ de la pag. 9, pe toată perioada de realizare a proiectului,iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă (A.P.M.Neamț).

• A.P.M. Neamț nu va fi ținută răspunzătoare în cazul litigiilor apărute ca urmare a nerespectării de către titular a condițiilor și cerințelor impuse de alte autorități/instituții publice prin adrese, avize, sau orice alte acte administrative emise. Răspunderea pentru respectarea prevederilor legale și a condițiilor impuse de alte autorități revine titularului de proiect, iar acțiunile de inspecție și control privind îndeplinirea condițiilor impuse revin autorității sau instituţiei publice emitente, în baza legislației specifice și a Regulamentului de Organizare și Funcționare( R.O.F.) propriu al fiecărei autorități sau instituţie publică.

• Agenţia pentru Protectia Mediului Neamţ nu va fi ţinută răspunzatoare pentru investitia în cauză dacă, în conformitate cu legile fondului funciar, suprafeţele aferente amplasarii proiectului de investitie vor face obiectul reconstituirii dreptului de proprietate al persoanelor îndreptăţite;

• APM Neamț nu răspunde de nerespectarea de către titularul proiectului, a zonelor de protecţie şi de siguranţă aferente capacităţilor energetice, ( L.E.A., Posturi de transformare), prevăzute în **ORD. A.N.R.E. nr. 49 din 29 noiembrie 2007**pentru modificarea şi completarea Normei tehnice privind delimitarea zonelor de protecţie şi de siguranţă aferente capacităţilor energetice - revizia I, aprobată prin Ordinul preşedintelui Autorităţii Naţionale de Reglementare în Domeniul Energiei nr. 4/2007, deoarece aceasta obligație este în sarcina titularului conform Reglementărilor A.N.R.E.

• Prevederile prezentului act se pot revizui în condițiile specificate în art. 41 din Legea nr.292/2018, privind evaluarea impactului anumitor proiecte publice și private asupra mediului, în cazul în care se constată apariția unor elemente noi, necunoscute la data emiterii prezentei decizii a etapei de încadrare.

• Până la adoptarea unei decizii de către autoritatea competentă, **este interzisă desfăşurarea oricărei activităţi sau realizarea proiectului,** care ar rezulta în urma modificărilor care fac obiectul notificării (potrivit art. 16, alin. 5 din O.U.G. nr. 195/2005 privind protecţia mediului, aprobată cu modificări şi completări prin Legea nr. 265/2006, cu modificările şi completările ulterioare).

• Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

• Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Prezenta decizie conține 15 pagini.

Redactat,

Consilier A.A.A.,

Viorica NEDELCU